钦定古今图书集成/明伦汇编/氏族典/第277卷 > 王樵
## 钦定古今图书集成/明伦汇编/氏族典/第277卷 > 王樵

按《明外史王樵传》：“樵字明远，金坛人。父臬，兵部主事，
谏武宗南巡，被杖。终山东副使。樵举嘉靖二十六年
进士，授行人，历刑部员外郎，迁山东佥事，移疾归。万
历初，张居正柄国，雅知樵，起补浙江佥事，擢尚宝卿。
刘台劾居正，居正乞归，诸曹奏留之，樵独请全谏臣
以安大臣。居正大恚，出为南京鸿胪卿。旋因星变自”
陈，罢之。家居十馀年，吏部尚书陆光祖起为南京太
仆少卿，再迁大理卿。寻拜南京刑部右侍郎，就擢右
都御史。给事中卢大中劾其衰老，帝令致仕。樵恬澹
诚悫，温然长者。邃经学，《易》《书》《春秋》皆有纂述。卒谥“恭
简。”